CELEX: C2005/057/50
Language: da
Date: 2005-03-05 00:00:00
Title: Sag T-480/04: Sag anlagt den 14. december 2004 af Chr. Muller Touw B.V. and A & C Braid and Rope Co. Pvt. Ltd. mod Rådet for Den Europæiske Union

5.3.2005   
            
            
               DA
            
            
               Den Europæiske Unions Tidende
            
            
               C 57/29
            
         Sag anlagt den 14. december 2004 af Chr. Muller Touw B.V. and A & C Braid and Rope Co. Pvt. Ltd. mod Rådet for Den Europæiske Union
   (Sag T-480/04)
   (2005/C 57/50)
   Processprog: nederlandsk
   Ved De Europæiske Fællesskabers Ret i Første Instans er der den 14. december 2004 anlagt sag mod Rådet for Den Europæiske Union af Chr. Muller Touw B.V. (Elst, Nederlandene) og A & C Braid and Rope Co. Pvt. Ltd. (Rania, Indien), ved advocaat John Wolfs, og med valgt adresse i Luxembourg.
   Sagsøgeren har nedlagt følgende påstande:
   
               1.
            
            
               Forordning nr. 1736/2004 annulleres, for så vidt angår leverancerne fra A&C til Indien.
            
         
               2.
            
            
               Rådet tilpligtes at betale sagens omkostninger.
            
         Søgsmålsgrunde og væsentligste argumenter:
   Chr. Muller Touw, Nederlandene, leverer råvarer til A & C Braid and Rope i Indien, som forarbejder disse til tovværk og genudfører dem til EF. Sagsøgerne har nedlagt påstand om, at forordning nr. 1736/2004 om indførelse af en endelig antidumpingtold (1) annulleres, for så vidt som denne finder anvendelse på dem.
   Til støtte for påstandene har sagsøgerne anført, at der ikke er tale om en væsentlig skade, således som det kræves i artikel 1 og 3 i forordning nr. 384/96 (2). Sagsøgerne har anført, at de producerer tovværk til privat brug, som ikke er egnet til industrien og til søs, således som det er anført i den anfægtede forordning, og at deres markedsandel er ubetydelig.
   
      (1)  Rådets forordning (EF) nr. 1736/2004 af 4.10.2004 om indførelse af en endelig antidumpingtold på importen på tovværk af syntetiske fibre med oprindelse i Indien (EUT L 311, s. 1).
   
      (2)  Rådets forordning (EF) nr. 384/96 af 22.12.1995 om beskyttelse mod dumpingimport fra lande, der ikke er medlemmer af Det Europæiske Fællesskab (EFT L 56, s. 1).